CELEX: 31984R2958
Language: el
Date: 1984-10-22
Title: Κανονισμός (ΕΟΚ) αριθ. 2958/84 του Συμβουλίου της 22ας Οκτωβρίου 1984 που παρατείνει τον κανονισμό (ΕΟΚ) αριθ. 2692/83 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά

Avis juridique important

|

31984R2958

Κανονισμός (ΕΟΚ) αριθ. 2958/84 του Συμβουλίου της 22ας Οκτωβρίου 1984 που παρατείνει τον κανονισμό (ΕΟΚ) αριθ. 2692/83 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά  

Επίσημη Εφημερίδα αριθ. L 280 της 24/10/1984 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 2958/84 ΤΟΥ ΣΥΜΒΟΥΛΙΟΥ  της 22ας Οκτωβρίου 1984  που παρατείνει τον κανονισμό (ΕΟΚ) αριθ. 2692/83 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2915/79 (3), όπως τροποποιήθηκε τελευταία από τον κανονισμό (ΕΟΚ) αριθ. 1736/84 (4), που καθορίζει τις ομάδες προϊόντων και τις ειδικές διατάξεις σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων, προβλέπει στο άρθρο 9 τις διατάξεις για την αποδοχή στην Κοινότητα των τυριών που αναφέρονται στο παράρτημα ΙΙ στοιχεία ε) και στ) προελεύσεως τρίτων χωρών·  ότι οι συνθήκες της κοινοτικής αγοράς για το τυρί cheddar, που οδήγησαν στην έκδοση του κανονισμού (ΕΟΚ) αριθ. 2692/83 (5), όπως τροποποιήθηκε τελευταία από τον κανονισμό (ΕΟΚ) αριθ. 2203/84 (6), εξακολουθούν να μην επιτρέπουν την αποδοχή στην Κοινότητα των τυριών αυτών καταγωγής Νέας Ζηλανδίας και Αυστραλίας με τις αξίες «ελεύθερο στα σύνορα», που προβλέπονται στο παράρτημα ΙΙ στοιχεία ε) και στ) του κανονισμού (ΕΟΚ) αριθ. 2915/79,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2692/83, η ημερομηνία « 31 Οκτωβρίου 1984» αντικαθίσταται από την ημερομηνία «31 Δεκεμβρίου 1984».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 22 Οκτωβρίου 1984.  Για το Συμβούλιο  Ο Πρόεδρος  A. DEASY  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 164 της 22. 6. 1984, σ. 10.  (5) ΕΕ αριθ. L 267 της 29. 9. 1983, σ. 1.  (6) ΕΕ αριθ. L 203 της 31. 7. 1984, σ. 1.